РЕПУБЛИКА СРПСКА

ОПШТИНА УГЉЕВИК

НАЧЕЛНИК ОПШТИНЕ

Број: 02/7-404-71/22

Датум; 18.07.2022.године

На основу члана 82.став 3.Закона о локалној самоуправи (“Службени гласник РС”, број: 97/16), члана 70., 88. И 89. Закона о јавним набавкама БиХ (“Службени гласник БиХ” број39/14), и приједлога Комисије за јавну набавку, Начелник Општине Угљевик,доноси сљедећу

***ОДЛУКУ***

***о избору најповољнијег понуђача***

Члан 1.

Прихвата се приједлог Комисије за избор најповољнијег понуђача у конкурентском поступку за набавку радова на изградњи потпорног зида И бетонског канала поред пута Ц.Брдо-Д.Крћина, и уговор се додјељује понуђачу ДОО „ Јовић С&Д“ Угљевик, Радомира Арсеновића 10, 76330 Угљевик за понуђену цијену у износу од 13.626,30КМ КМ без зарачунатог ПДВ-а, као најбоље оцијењену понуду.

Члан 2.

Приједлог уговора о набавци радова доставиће се на потпис изабраном понуђачу по протеку рока од 10 (десет) дана, рачунајући од дана када су сви понуђачи обавијештени о избору најповољније понуде.

Одабрани понуђач је дужан да у року од 5 (пет) дана од дана пријема Одлуке о избору најповољнијег понуђача физички достави на протокол уговорног органа доказе тражене тачком 4.1. тендерске документације (Анекс 4), код надлежног органа за члан 45. Закона о јавним набавкама БиХ („Сл.гласник БиХ“, број 39/14).

Члан 3.

Ова Одлука ступа на снагу даном доношења и доставља се свим понуђачима који су учествовали у поступку јавне набавке, у складу са чланом 71.став 2. Закона о јавним набавкама.

Члан 4.

Ова Одлука ће се објавити на wеб-страници [www.opstinaugljevik.net](http://www.opstinaugljevik.net), истовремено с упућивањем понуђачима који су учествовали у поступку јавне набавке, у складу са чланом 70.став 6. Закона о јавним набавкама.

**О б р а з л о ж е њ е**

Поступак јавне набавке радова на на изградњи потпорног зида И бетонског канала поред пута Ц.Брдо-Д.Крћина, покренут је Одлуком о приступању поступку јавне набавке радова број: 02/7-404-71/22 од 21.04.2022.године.

Јавна набавка је спроведена путем конкурентског захтјева за доставу понуда.

Број обавјештења: 894-7-3-40-3-42/22 од 13.05.2022.године.

Позив за конкурентски захтјев је упућен следећим добављачима:

1.Д.О.О. „ГРАЂЕВИНАР“ УГЉЕВИК,

2. ДОО„ИНТЕР ГРАДЊА“ УГЉЕВИК и

3.Д.О.О. „МОНТ ГРАДЊА“ УГЉЕВИК.

Комисија за јавну набавку именована је Рјешењем број: 02/7-404-71/22 од 25.05.2022.године.

Комисија је дана 07.04.2022.године доставила Записник о прегледу и почетној оцјени и Записник о коначној оцјени понуда број 02/7-404-71/22 од 15.07.2022.године са препоруком о избору најповољнијег понуђача.

Комисија је извршила преглед и оцјену квалификованости понуђача, о чему је сачинила одговарајуће записнике, у којима је утврђено сљедеће:

-да је укупан број пристиглих понуда 7 (седам),

-да је благовремено запримљена 7 (седам) понуде,

-да нема неблаговремено запримљених понуда.

-да су понуде доставили следећи понуђачи:

1. ДОО „Кула Монт“ Зеница,

2.ДОО „Астра План“ Брчко,

3.ДОО „ Јовић С&Д“ Угљевик,

4.ДОО „Гаги Транспорт“ Г.Трнова,

5.ДОО „Монт-Градња“ Угљевик,

6.ДОО „Интер-Градња“ Угљевик и

7.ДОО „XД“ Г.Трнова.

Комисија је даље записнички утврдила да понуде понуђача: ДОО „Кула Монт“ Зеница,ДОО „Астра План“ Брчко ,ДОО „ Јовић С&Д“ Угљевик,ДОО „Гаги Транспорт“ Г.Трнова,ДОО „Монт-Градња“ Угљевик ,ДОО „Интер-Градња“ Угљевик и ДОО „XД“ Г.Трнова су прихватљиве понуде према облику, садржају и потпуности.

**Понуђач:** ДОО „XД“ Г.Трнова није испунио услове тражене Тендерском документацијом из тачке 4.2.Способност за обављање професионалне дјелатности (члан 46. Закона)

4.2.1. Што се тиче способности за обављање професионалне дјелатности понуђачи морају бити регистровани за обављање дјелатности која је предмет јавне набавке.

4.2.2. У сврху доказивања професионалне способности понуђачи требају уз понуду доставити доказ о регистрацији у одговарајућим професионалним или другим регистрима земље у којој су регистровани или да осигурају посебну изјаву или потврду надлежног органа којом се доказује њихово право да обављају професионалну дјелатност, која је у вези с предметом набавке.

- за понуђаче из БИХ: Понуђач у сврху доказа о испуњавању услова из члана 46. Закона дужан је доставити Актуелни извод из судског регистра или изјаву/потврду надлежног органа из које се види да је понуђач регистрован за обављање дјелатности која је предмет ове набавке и из које се види податак о лицима која су овлаштена за заступање привредбог субјекта.

- за понуђаче чије је сједиште изван БИХ: одговарајући документ који одговара захтјеву из члана 46. Закона, а који је издат од надлежног органа, све према важећим прописима земље сједишта понуђача/земље у којој је регистриран понуђач.

Достављени докази се признају, без обзира на којем нивоу власти су издати.

4.2.3. Докази који се достављају морају бити оригинали или овјерене копије.

4.2.4. У случају да се не доставе наведени докази способности обављања професионалне дјелатности из ове тачке ТД или се не доставе на начин како је напријед тражено, понуђач ће бити искључен из даљег учешћа због неиспуњавања наведених услова за квалификацију.

Обзиром да у Актуелном изводу из судског регистра број акта:059—РегЗ-22-000 953 од 05.05.2022.године није уписана дјелатност субјекта уписа која се односи радове из предметне набавке, однсоно дјелатност понуђача се не односи на било какве радове.

Како је поступак јавне набавке строго формалног карактера, понуђач је био обавезан испунити постављени предметни услов и у сврху испуњавања истог доставити тражени доказ, обзиром да исти није испунио овај услов, његова понуда се не може сматрати прихватљивом

**Понуђачи:** ДОО „Кула Монт“ Зеница,ДОО „Астра План“ Брчко ,ДОО „ Јовић С&Д“ Угљевик,ДОО „Гаги Транспорт“ Г.Трнова, ДОО „Монт-Градња“ Угљевик, ДОО „Интер-Градња“ Угљевик су квалификовани понуђаи са прихватљивим понудама**.**

Обзиром да је тачком 7.15 тендерског документа предвиђено провођење Е-аукције Комисија за отварање,преглед, оцјену и упоређивање понуда у конкурентском поступку за набавку радова на изградњи потпорног зида И бетонског канала поред пута Ц.Брдо-Д.Крћина, именована Рјешењем Начелника Општине број: 02/7-404-71/22 од 25.5.2022.године, након прегледа достављених понуда извршила је почетну оцјену понуда наведених понуђача а како је то претходно назначено у тачки 19. записника. У складу са одредбом чланом 4. (Заказивање и почетак Е-аукције) Правилника о условима и начину кориштења Е-аукције (Службени гласник БиХ број 66/16), Уговорни орган ће заказати Е-аукцију за предметну набавку.

 Након проведене е-аукције, тј. достављеног извјештаја о току и завршетку е-аукциј од 13.07.2022 у 15 х 16мин и 00сек часова Комисија је примјењујући критериј за додјелу уговора из тачке 5.8. Тендерске документације „најнижа цијена прихватљиве понуде“ сачинила ранг листу, како слиједи:

|  |  |
| --- | --- |
| Назив понуђача | Коначна цијена понуде након проведене е-аукције  |
|
| 1 | „Јовић С&Д“ д.о.о. Угљевик | 13.626,30КМ |
| 2 | “Интер-Градња” ДОО Угљевик | 13.641,44КМ |
| 3 | „Астра План“ ДОО Брчко | 16.015,16КМ |
| 4 | „Монт Градња“ ДОО Угљевик | 16.859,02КМ |
| 5 | „Гаги Транспорт“ ДОО Г.Трнова | 17.253,04КМ |
| 6 | Друштво за произвдњу , трговину и услуге „Кула Монт“ ДОО Зеница | 24.530,40КМ |

Комисија за јавну набавку у конкурентском поступку за набавку радова на изградњи потпорног зида И бетонског канала поред пута Ц.Брдо-Д.Крћина, именована Рјешењем Начелника Општине 02/7-404-71/22 од 25.05.2022, предложила је да се Уговор о набавци радова додјели понуђачу :„Јовић С&Д“ д.о.о. Угљевик, Радомира Арсеновића 10, 76330 Угљевик јер предметна понуда је понуда са најнижом цијеном, одговарајућа и достављена од стране квалификованог понуђача.

Уговорни орган је прихватио у цјелости приједлог Комисије за јавну набавку.

Из наведених разлога, примјеном одредби члана 64.став 1. тачка б. Закона о јавним набавкама БиХ (Службени гласник БиХ 39/14) и тачке 5.8.тендерске документације, одлучено је као у члану 1. ове Одлуке.

**ПРАВНА ПОУКА:**

Против ове одлуке може се изјавити жалба најкасније у року од 5 (пет) дана од дана пријема ове одлуке. Жалба се подноси путем овог уговорног органа у довољном броју примјерака, а који не може бити мањи од три, како би могла бити уручена изабраном понуђачу, као и другим странкама у поступку, директно на протокол уговорног органа у шалтер салу Општинске управе Општине Угљевик или препорученом пошиљком.

У прилогу ове одлуке достављамо:

-Записник о прегледу и оцјени понуда,

-Извјештај о току и завршетку е-аукције и

- Записник о коначној оцјени понуда.

Одсјек за јавне набавке,

 инвестиције и надзор НАЧЕЛНИК ОПШТИНЕ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Мирослав Мирковић,дипл.инж. Василије Перић, дипл.ецц.

Достављено:

 1.свим учесницима у поступку,

 2.у спис и

 3.Одсјеку за послове скупштине и људске ресурсе на објаву.-